Source: http://docplayer.fi/294373-Mika-palveluohjauksessa-toimi-kenen-kohdalla-ja-missa-olosuhteissa.html
Timestamp: 2017-10-18 15:18:31+00:00
Document Index: 23561642

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Mikä palveluohjauksessa toimi, kenen kohdalla ja missä olosuhteissa? - PDF
Download "Mikä palveluohjauksessa toimi, kenen kohdalla ja missä olosuhteissa?"
1 Helsingin kaupungin sosiaalivirasto. Tutkimuksia 2004:1 Mikä palveluohjauksessa toimi, kenen kohdalla ja missä olosuhteissa? Keskisen sosiaalikeskuksen palveluohjausprojektin loppuarviointiraportti Pertti Korteniemi
2 HELSINGIN KAUPUNKI SOSIAALIVIRASTO TERVEYSKESKUS HELSINGFORS STAD SOCIALVERKET HÄLSOVÅRDSCENTRALEN CITY OF HELSINKI SOCIAL SERVICES DEPARTMENT HEALTH CENTRE Tekijä(t) - Författare - Author(s) Pertti Korteniemi Nimeke - Titel - Title MIKÄ PALVELUOHJAUKSESSA TOIMI, KENEN KOHDALLA JA MISSÄ OLOSUHTEISSA? Keskisen sosiaalikeskuksen palveluohjausprojektin loppuarviointiraportti KUVAILULEHTI PRESENTATIONSBLAD PRESENTATION Julkaisija (virasto tai laitos) - Utgivare (verk eller inrättning) Publisher (city department or office) Helsingin kaupungin sosiaalivirasto Sarja - Serie - Series Helsingin kaupungin sosiaalivirasto. Tutkimuksia ISSN/Sosv Tiivistelmä - Referat Abstract ISSN/Tervv ISBN/Sosv Julkaisuaika - Publikationsdatum Published 2004 ISBN/Tervv Sivumäärä, liitteet - Sidoantal, bilagor Pages, appendixes 103 s. Osanumero - Del nummer Part number 2004:1 Kieli - Språk - Language suomi Keskisen sosiaalikeskuksen palveluohjausprojektin väliarviointiraportissa arvioinnin näkökulmasta keskeisiä asioita olivat prosessit ja palveluohjausmallin kehittäminen. Tässä projektin loppuarviointiraportissa keskitytään ensisijaisesti vaikuttavuuden ja asiakkaiden saamien hyötyjen arviointiin. Projektin tulokset eli asiakkaan saamat hyödyt projektista voidaan jakaa kahteen osaan: prosessituloksiin eli edistymiseen hoitoprosessissa ja varsinaisiin tuloksiin eli muutoksiin asiakkaiden sosiaalisissa tilanteissa, ongelmien vähenemiseen, raitistumiseen jne.. Toinen arvioinnin aihe ja sivujuonne oli se, miten palveluohjausprojektin tuloksia on pystytty hyödyntämään sosiaalityössä. Näin ollen selvitettiin mm. työkäytännöissä tapahtuneita muutoksia suhteessa aikaisempaan. Vaikuttavuus eli saadut asiakastulokset toimivat myös projektin arviointikriteereinä. Arviointi toteutettiin tapauskohtaisen, realistisen arvioinnin periaatteiden mukaan. Arvioinnissa pyrittiin vastaamaan kysymyksiin: mikä palveluohjauksessa toimi, millaisten asiakkaiden kohdalla ja missä olosuhteissa. Johtopäätöksenä voidaan todeta, että palveluohjaus on vaikuttanut merkittävästi niihin asiakkaiden tilanteissa ja asiakkaissa tapahtuneisiin muutoksiin (asiakastuloksiin), jotka ovat tapahtuneet palveluohjauksen aikana. Toinen asia on palveluohjauksen vaikuttavuus siinä merkityksessä, että tuloksia verrataan jollakin muulla tavalla toteutettuihin huumeongelmaisten hoitoihin ja kuntoutuksiin tai myös spontaaneihin kuntoutumisiin. Projektin tulosten hyvyyttä arvioidessa on syytä muistaa, että projektissa mukana olleet asiakkaat olivat moniongelmaisia. Useimmilla oli huumeriippuvuuden lisäksi ongelmina mm. rikollisuus, psyykkiset ongelmat, köyhyys ja työttömyys. Myös se tiedetään aikaisempien tutkimusten perusteella, että saattaa kestää joskus vuosiakin, ennen kuin hoidon ja kuntoutuksen tulokset alkavat näkyä tällaisessa asiakaskunnassa. Tätä taustaa vasten on varsin todennäköistä, että sosiaalipalvelutoimistoissa toteutettava huumeongelmaisten palveluohjaus on hyvä ja vaikuttava työmenetelmä. Haasteeksi jatkoselvittelyille jäi erityisesti ns. impulsiivisten asiakkaiden ryhmä. Tähän ryhmään kuuluvat asiakkaat saattoivat olla kaksikin vuotta palveluohjauksessa eikä heidän elämässään tapahtunut paljonkaan muutoksia. Edes mitään päihdehuollon palveluja tähän ryhmään kuuluvat eivät innostuneet juurikaan käyttämään. Jatkossa onkin syytä selvittää perusteellisemmin impulsiivisten ryhmään kuuluvien asiakkaiden ominaisuuksia ja muita heihin liittyviä kontekstitekijöitä doc Avainsanat - Nyckelord - Key words palveluohjaus; päihdehuolto; arviointitutkimus; vaikuttavuus Hinta Pris Price Julkaisun myynti ja jakelu: Sosiaalivirasto, Tietopalveluyksikkö PL 7010, HELSINGIN KAUPUNKI Puhelin: Telekopio: Sähköposti: Tiimiposti: Sosv Kirjasto Hki/Sosv Julkaisumuoto Publikationsform Publishing form Distribution och försäljning: Socialverket, informationstjänsten PB 7010, HELSINGFORS STAD Telefon: Telefax: E-post: Teampost: Sosv Kirjasto Hki/Sosv Distribution and sales: Social services department, Information services PB 7010, Helsingin kaupunki Telephone: Telefax: Teampost: Sosv Kirjasto Hki/Sosv
3 SISÄLLYSLUETTELO 1 JOHDANTO 1 2 ARVIOINNIN LÄHTÖKOHDAT PROJEKTI LYHYESTI PROJEKTIN LOPPURAPORTTI JA VÄLIARVIOINTI- RAPORTTI ARVIOINNIN KOHTEET JA ARVIOINTIKRITEERIT ARVIOINTIMALLI TUTKIMUSMENETELMÄT JA AINEISTOT 8 3 PALVELUOHJAUKSESSA MUKANA OLEVAT ASIAKKAAT 10 4 INTERVENTIOT SOSIAALITYÖNTEKIJÖIDEN INTERVENTIOT MUUT SOSIAALI- JA TERVEYSPALVELUT 17 5 PALVELUOHJAUSPROJEKTIN TULOKSET PROSESSITULOKSET Prosessitulosten kuvaaminen Prosessitulosten saavuttamiseen vaikuttavia tekijöitä MEKANISMIT Mekanismien kuvaaminen Mekanismien keskinäiset riippuvuudet ja sosiaalityöntekijöiden interventioiden vaikutukset mekanismeihin ASIAKASTULOKSET - ASIAKKAIDEN PÄIHTEIDEN KÄYTÖSSÄ, HYVINVOINNISSA, SOSIAALISISSA OLOSUH- TEISSA JA ONGELMISSA TAPAHTUNEET MUUTOKSET Asiakastulosten kuvaaminen Asiakastulosten keskinäiset riippuvuudet sekä kontekstitekijöiden ja mekanismien suhde tuloksiin Interventioiden suhde asiakastuloksiin YHTEENVETO TULOKSISTA JA VAIKUTTAVUU- DESTA 38 6 MITEN PALVELUOHJAUSPROJEKTIN TULOKSIA ON PYSTYTTY HYÖDYNTÄMÄÄN SOSIAALITYÖSSÄ? 45 7 JOHTOPÄÄTÖKSET 51 LÄHTEET 52
4 LIITTEET Liite 1 Palveluohjauksen toimintamalli 53 Liite 2 Prosessiarvioinnin kriteereinä toimivat palveluohajusmallin keskeiset toiminnot, interventiot ja tavoitteet 56 Liite 3 Työkäytäntöjen seuranta- ja arviointilomake 58 Liite 4 Tietojenkeruulomake 60 Liite 5 Asiakkaan muutosvaiheen seurantalomake 67 Liite 6 Asiakkaiden ja työntekijöiden haastattelujen kysymysrungot 72 Liite 7 Liitetaulukot 75 Liite 8 Korrelaatiomatriisit 88 Liite 9 Europasi lomake 96
5 1 1 JOHDANTO Keskisen sosiaalikeskuksen yksilökohtainen palveluohjausprojekti käynnistyi virallisesti lokakuun 2000 alussa. Palveluohjaus rajattiin huumeongelmaisiin asiakkaisiin. Palveluohjausprojektiin osallistuivat kaikki viisi keskisen suurpiirin alueella sijaitsevaa sosiaalipalvelutoimistoa. Projekti päättyi vuoden 2002 lopussa. Projektin väliarviointiraportissa arvioinnin näkökulmasta keskeisiä asioita olivat prosessit, palveluohjausmallin kehittäminen sekä palveluohjausmallin levittämiseen liittyvät asiat. Arvioinnissa lähdettiin liikkeelle aika puhtaasti siitä, mitä aikaisemmissa palveluohjauskokeiluissa oli nähty tärkeiksi arvioitaviksi asioiksi. Yleensä prosessin arviointi on noussut keskeiselle sijalle erityisesti palveluohjauskokeilujen alkuvaiheessa. Väliarvioinnissa pyrittiin selvittämään myös niitä ongelmia ja haasteita, joita palveluohjausmallin käyttöönotto merkitsi ja kohtasi projektissa mukana olevissa sosiaalipalvelutoimistoissa. Arviointitutkimus on jatkumo ja projektin sekä prosessin eri vaiheissa on järkevää arvioida erilaisia asioita. Tässä projektin loppuraportissa keskitytään ensisijaisesti vaikuttavuuden ja asiakkaiden saamien hyötyjen arviointiin. Projektin tulokset eli asiakkaan saamat hyödyt projektista voidaan jakaa kahteen osaan: prosessituloksiin eli edistymiseen hoitoprosessissa ja varsinaisiin tuloksiin eli muutoksiin asiakkaiden sosiaalisissa tilanteissa, ongelmien vähenemiseen, raitistumiseen jne.. Vaikuttavuus eli saadut asiakastulokset toimivat myös projektin arviointikriteereinä. Arviointi toteutettiin tapauskohtaisen, realistisen arvioinnin periaatteiden mukaan. Arvioinnissa pyrittiin vastaamaan kysymyksiin: mikä palveluohjauksessa toimi, millaisten asiakkaiden kohdalla ja missä olosuhteissa. Toinen arvioinnin aihe ja sivujuonne oli se, miten palveluohjausprojektin tuloksia on pystytty hyödyntämään sosiaalityössä. Näin ollen selvitettiin mm. työkäytännöissä tapahtuneita muutoksia suhteessa aikaisempaan.
6 2 2 ARVIOINNIN LÄHTÖKOHDAT 2.1 PROJEKTI LYHYESTI Yksilökohtainen palveluohjausprojekti käynnistyi lokakuun 2000 alussa. Projektissa keskityttiin palveluohjauksen järjestämiseen huumeongelmaisille asiakkaille. Alustavissa suunnitelmissa projektin ensisijaiseksi tavoitteeksi asetettiin uuden toimintamallin kehittäminen ja mallin käyttöönotto projektiin osallistuvissa sosiaalipalvelutoimistoissa. Projektissa toimi koko projektin ajan yksi kokopäiväinen projektityöntekijä (projektin vetäjä). Projekti päättyi vuoden 2002 lopussa. Asiakkaat palveluohjaukseen valittiin seuraavien kriteerien perusteella: 1 Asiakas on yli 18-vuotias opiaatti- ja/tai stimulanttiriippuvainen (ns. kovien huumausaineiden eli esimerkiksi heroiinin ja/tai amfetamiinin ja usein myös muiden päihteiden säännöllinen käyttäjä) 2 Käyttö on jatkunut jo pitempään eli voidaan puhua riippuvuudesta tai addiktiosta. 3 Asiakas on motivoitunut tarttumaan ongelmaansa. 4 Asiakas ja sosiaalityöntekijä yhdessä ovat sitä mieltä, että asiakas on syvennetyn sosiaalityön ja päihdetyön intervention tarpeessa. 5 Asiakkaan tuen ja avun tarve on kokonaisvaltainen. 6 Asiakas asuu keskisen suurpiirin alueella, kun hän aloittaa palveluohjauksen. Palveluohjaus jatkuu keskisen sosiaalikeskuksen sosiaalityöntekijän kanssa, vaikka asiakas muuttaa pois suurpiirin alueelta. 7 Asiakkaalla ei ole toimivaa ja vastuullista asiakassuhdetta muualle. Projektin päätavoitteet 1 Kehittää yksilökohtainen palveluohjaus sosiaalipalvelutoimistoon soveltuvaksi työmenetelmäksi vuoden 2002 loppuun mennessä 2 Liittää palveluohjaus osaksi normaalia sosiaalipalvelutoimiston sosiaalityötä keskisen sosiaalikeskuksen sosiaalipalvelutoimistoissa 3 Projektissa kehitetty palveluohjausmalli on valmis levitettäväksi muiden sosiaalikeskusten sosiaalipalvelutoimistojen käyttöön heti projektin päättymisen jälkeen Keinoja tavoitteiden saavuttamiseksi - Koulutus - Projektin vetäjän ja sosiaalityöntekijän tiimityöskentely - Toimistokierrokset - Työnohjaus - Arviointi Liitteenä 1 seuraa projektin toimintamalli.
7 3 2.2 PROJEKTIN LOPPURAPORTTI JA VÄLIARVIOINTIRAPORTTI Keskisen sosiaalikeskuksen palveluohjausprojektista on tähän mennessä julkaistu kaksi raporttia sosiaaliviraston julkaisusarjassa. Palveluohjaushankkeen loppuraportti, osa I (Ponkala 2003) käsittelee palveluohjaushankkeen kokemuksia ja tuloksia. Loppuraportissa on kuvattu perusteellisesti yksilöllisen palveluohjauksen työmalli. Loppuraportti on perustyökalu niille, jotka tekevät palveluohjaustyötä peruspalveluissa. Palveluohjaushankkeen loppuraportin osa II perustuu fokusryhmähaastatteluihin. Haastatteluihin osallistui asiakkaita, palveluohjaajina toimineita sosiaalityöntekijöitä, päihdepalvelujen tuottajia, ylilääkäreitä ja terveydenhoitajia. Kaikista haastatteluista on pyritty nostamaan esiin samoja teemoja. Fokusryhmähaastattelujen päätarkoituksena oli löytää rakennuspuut palveluohjausmallin tekemiseen. Suurin osa haastatteluista toteutettiin projektin alkuvaiheessa. Sosiaalityöntekijöitä haastateltiin kolme kertaa, jotta saatiin esiin projektin tuomia muutoksia esimerkiksi oppimisen ja järjestelmän hallinnan osalta. Kaikissa haastatteluissa sivuttiin kysymyksiä päihdehuoltojärjestelmän toimivuudesta. Tärkeiksi asioiksi koettiin hoitoon pääsyn helpottaminen madaltamalla kynnystä, riittävän pitkien hoitojatkumoiden luominen, siten hoidot eivät päättyisi kesken sekä riittävän tehokkaan avohuollon luominen, että paluu laitoksesta ei tapahtuisi tyhjän päälle. Avohuollon toimimattomuus todettiin kaikissa haastatteluissa. Palveluohjaushankkeen väliarviointiraportissa (Korteniemi 2003) keskeinen tavoite oli arvioida sitä, miten palveluohjauksen idea toteutui sosiaalipalvelutoimistojen sosiaalityössä. Lisäksi arvioitiin palveluohjausmallin istuttamisen onnistumista. Raportissa todetaan, että palveluohjauksen idea toteutui ainakin jollakin tavalla melkein kaikkien asiakkaiden palveluohjausprosessissa. Yli puolet asiakastapauksista oli sellaisia, joissa palveluohjausprosessin toteuttamisessa päästiin varsin pitkälle. Palveluohjausprosessin alkuvaiheessa tärkeimmiksi toiminnoiksi ja interventioiksi osoittautuivat asiakkaiden hoito- ja palvelutarpeiden selvittäminen, hoitopaikan ja muiden palveluiden järjestäminen asiakkaille tiiviissä yhteistyössä asiakkaiden ja palvelujen tuottajien kanssa, yhteistyön kehittäminen päihdehuollon laitos- ja asumispalveluyksiköiden kanssa sekä verkostojen rakentaminen. Muita arvioinnin johtopäätöksiä - huumeongelmaisten asiakkaiden palveluohjaus soveltuu hyvin sosiaalipalvelutoimistojen yhdeksi sosiaalityön menetelmäksi - jatkokehittämisessä tarvitaan lisää tietoja erityisesti asiakkaiden saamista hyödyistä - palveluohjauksen dokumentointikäytäntöjen kehittämistä tulisi jatkaa
8 4 - myös pohdintaa siitä logiikasta, joka yhdistää palveluohjauksen toiminnot ja interventiot asiakkaille koituviin hyötyihin ja vaikutuksiin tulisi jatkaa - yksi mahdollisuus asiakkaille tulevien hyötyjen ja vaikutusyhteyksien hahmottamiseen on ottaa projektin yhdeksi työ- ja arviointimenetelmäksi realistiseen evaluaatioon perustuva tapauskohtainen arviointi. 2.3 ARVIOINNIN KOHTEET JA ARVIOINTIKRITEERIT Tässä projektin loppuarvioinnissa painopiste on asiakkaiden saamien hyötyjen ja asiakastulosten analysoimisessa. Projektin tulokset eli asiakkaan saamat hyödyt projektista voidaan jakaa kahteen osaan: - prosessitulokset eli edistyminen hoitoprosessisissa, mikä on erittäin hyvä tulos monelle, jotka ovat palveluohjausprosessin alkutaipaleella - varsinaiset tulokset eli muutokset asiakkaiden sosiaalisissa tilanteissa, ongelmien väheneminen, raittius jne. Arvioinnissa pyritään vastaamaan kysymyksiin, mikä palveluohjauksessa toimi, millaisten asiakkaiden kohdalla ja missä olosuhteissa. Selityksiä erilaisille tuloksille voidaan etsiä kontekstitekijöistä, mekanismeista, sosiaalityöntekijän työpanoksesta ja muiden palveluiden käytöstä. Projektin tulostietoja tarkastellaan yhdessä asiakkaiden ominaisuuksia ja tilanteita kuvaavien tietojen, projektissa toteutuneiden interventioiden ja mekanismien kanssa. Näin saadaan selvyyttä siihen, miten palveluohjaus on vaikuttanut, mikä palveluohjauksessa on vaikuttanut ja onko palveluohjaus vaikuttanut erilaisiin asiakasryhmiin eri tavalla. Vaikka varsinaista kausaalianalyysia ei olisi mahdollista suorittaa, kannattaa projektin tuloksia tulkita myös vaikuttavuusnäkökulmasta. (ks. esim. Mark & al. 2000, 194). Prosessitulokset näkyvät mm. siinä, että asiakkaat motivoituvat menemään hoitoon ja ovat valmiita ottamaan vastaan tarvitsemiaan palveluja. Toinen puoli prosessituloksista on se, että asiakas pääsee tarvitsemiinsa hoito- ja kuntoutuspalveluihin. Varsinaisten tulosten (vaikuttavuuden) arvioinnissa lähtötilanne perustuu Europasi lomakkeeseen. Vaikuttavuuden arvioinnissa selvitetään, miten asiakkaan tilanne on muuttunut palveluohjausprosessin aikana. Kiteytettynä prosessitulokset tarkoittavat seuraavia asioita: - asiakas on motivoitunut käyttämään erilaisia tarjolla olevia palveluja - asiakkaat pääsevät koordinoidusti erilaisiin hoitoihin, kuntoutuksiin jne. ja - asiakkailla on mahdollisuus saada räätälöityjä ja heidän tilanteeseensa sopivia palveluja (ks. tarkemmin prosessituloksia mittaavista muuttujista liite 4, tietojenkeruulomake).
9 5 Vaikuttavuuden arvioinnissa selvitetään, miten asiakkaan tilanne on muuttunut palveluohjausprosessin aikana seuraavien asioiden osalta: - päihteiden käyttö - perhesuhteet - muut sosiaaliset suhteet - asuminen - toimeentulo - työ - vapaa-aika - tyytyväisyys elämään - psyykkinen ja fyysinen terveys ja rikollisuus (ks. vaikuttavuutta mittavista muuttujista liite 4). Vaikuttavuus eli saadut asiakastulokset toimivat myös projektin arviointikriteereinä. Arviointikriteerien perusteella pitäisi pystyä sanomaan, ovatko projektin tulokset hyvät tai huonot. Tässä mielessä pelkkä vaikuttavuustieto ei useinkaan riitä arviointikriteeriksi, jos tuloksia ei ole mahdollisuus verrata jossakin muualla saavutettuihin tuloksiin. Toinen arviointitutkimuksen aihe ja sivujuonne on se, miten palveluohjausprojektin tuloksia on pystytty hyödyntämään sosiaalityössä. Teemaan liittyvät arviointikysymykset Onko työkäytännöissä tapahtunut muutoksia suhteessa aikaisempaan? Jos muutoksia on tapahtunut, millaisia ne ovat olleet ja miksi muutoksia on tapahtunut? Mikä on ollut palveluohjausprojektin vaikutus näihin muutoksiin? Onko palveluohjaus tullut/tulossa osaksi normaalia sosiaalipalvelutoimiston sosiaalityötä sosiaalipalvelutoimistoissa? Kaikissa edellä mainituissa kysymyksissä tarkastelunäkökulma rajoittuu pelkästään päihdeongelmaisten asiakkaiden kanssa tehtävään sosiaalityöhön. 2.4 ARVIOINTIMALLI Tapauskohtainen, realistinen arviointi Varsinaisen projektin päätyttyä palveluohjausmallin kehittäminen jatkuu vielä erillisenä sosiaalityön kehittämis- ja arviointihankkeena vuoden 2005 elokuuhun asti. Mallin kehittämisen perustana on tapauskohtaisen, realistisen evaluaation käyttöönotto huumeongelmaisiin kohdistuvassa sosiaalityössä (ks. tapauskohtaisesta, realistisen evaluaation mallista esim. Kazi 2003). Vaikka palveluohjausprojektia ei toteutettu tapauskohtaisena, realistisena arviointihankkeena, tutkimusaineisto on kerätty ja muuttujat rakennettu niin, että arviointi voidaan suorittaa tapauskohtaisen, realistisen arvioinnin periaatteiden mukaan. Tapauskohtaisella arvioinnilla tarkoitetaan asiakkaan ongelman tai ongelmallisen elämäntilanteen systemaattista arvioin-
10 6 tia ja sosiaalityön vaikuttavuuden arviointia. Realistisessa arvioinnissa kiinnitetään huomio siihen, mikä toimii, kenelle ja missä tilanteessa. Realistisen, tapauskohtaisen arvioinnin ytimenä on pyrkiä ymmärtämään tai selittämään asiakkaan tilanteessa tapahtunutta muutosta, ei vain mitata tapahtunutta muutosta. Erityisesti korostetaan interventioiden vaikutusten selvittämistä. Realismissa ajatellaan, että on olemassa ns. vaikuttavia mekanismeja, jotka aiheuttavat muutoksen. Tämän arviointimallin hyödyntäminen sosiaalityön kehittämisessä tarkoittaa sitä, että selvitetään, mikä meidän työkäytännöissämme ja toiminnassamme (= interventioiden sisältö) aikaansaa suotuisaa kehitystä (= toivotut tulokset) ja missä olosuhteissa (kontekstissa) näin tapahtuu. Sosiaalityöhön sovelletun realistisen evaluaation keskeisiä käsitteitä ovat interventiot, mekanismit, konteksti (olosuhteet) ja tulokset (vaikutukset). Interventiot ovat toimenpiteitä, toimintoja ja menetelmiä, joita sosiaalityöntekijät käyttävät asiakastyössä sekä muita sosiaali- ja terveyspalveluja, joita asiakkaat käyttävät palveluprosessin aikana. Kontekstilla tarkoitetaan muun muassa paikallisia olosuhteita, perhe- ja muihin ilmisuhteisiin liittyvää asiakkaan historiaa, muita asiakkaan historiaan liittyviä asioita ja asiakkaan ominaisuuksia (ks. esim. Kazi ja Hudson 2002). Mekanismit ovat jonkun tapahtuman aiheuttavat - tärkeimpinä syinä olevat tekijät. Täsmällisemmin voidaan sanoa, että mekanismit ovat syy- ja seuraussuhteiden perustana olevia kausaalisia lainalaisuuksia. Syyn ja seurausten välisten suhteiden ymmärtäminen (esimerkiksi sosiaalityöntekijöiden käyttämien toimenpiteiden ja menetelmien aikaansaamat muutokset asiakkaan elämässä) vaatii niiden perustana olevien mekanismien tunnistamista. (ks. esim. Henry & al. 1998, 4 ja Mark & al. 2000, ) Sosiaalityössä yksi mekanismi eli muutosta aiheuttava tekijä voisi esimerkiksi joissakin elämän tilanteissa olla asiakkaan motivaatiossa tapahtunut muutos. Interventiossa asiakkaille yleensä tarjotaan uusia resursseja sekä ajattelun ja toiminnan mahdollisuuksia. Näiden tekijöiden oletetaan vahvistavan asiakkaan ongelmien ratkaisua edistäviä mekanismeja ja vastaavasti heikentävän niitä mekanismeja, jotka voivat vaikuttaa ongelmia pahentavasti. Tulosmittareilla seurataan asiakkaan elämäntilanteessa, sosiaalisissa olosuhteissa, hyvinvoinnissa, ongelmissa jne. tapahtuvia muutoksia. Tapahtumien välttämättömistä ja riittävistä edellytyksistä Kun realistista arviointimallia toteutetaan, on tärkeä muistaa, että kausaalisuus on luonteeltaan todennäköistä. Tämä on hyvä pitää mielessä myös
11 7 silloin, kun sosiaalityössä arvioidaan erilaisten tekijöiden vaikutusta asiakkaiden tilanteissa tapahtuneisiin muutoksiin. Kuuselan (2001, 80-81) mukaan yhteiskunta voidaan nähdä toiminnoiltaan järjestyneeksi, mutta samaan aikaan myös mekanismien suhde on satunnainen ja muuttuva. Yhteiskunnalla tai sosiaalisilla järjestelmillä on voimia ja alttiuksia muuttua, eikä mekanismeilla ole yksiselitteistä suhdetta tapahtumien tuottamiseen. Kausaalisuutta voidaan kuvata välttämättömien, ei välttämättömien, riittävien ja ei riittävien edellytysten avulla (Mark & al. 2000, 251). Voidaan puhua kausaalisista ketjuista tai kausaalisista ryppäistä (mekanismien ja kontekstien yhdistelmästä), jotka muodostuvat jonkin tapahtuman välttämättömistä ja riittävistä edellytyksistä. Esimerkiksi palveluohjauksessa yksittäisiä interventioita voitaisiin joissakin konteksteissa tarkastella kuntoutumisen välttämättöminä edellytyksinä. Erilaiset interventioiden kombinaatiot (esim. sosiaalityöntekijän tekemä työ ja pitkäaikainen kuntouttava laitoshoito) voivat jossakin kontekstissa olla kuntoutumisen riittäviä edellytyksiä ja jossakin toisessa kontekstissa eivät. On myös mahdollista, että jokin interventioiden kombinaatio tai kausaalinen rypäs mekanismien ja kontekstien yhdistelmästä on riittävä muttei välttämätön edellytys jonkun tietyn asiakasryhmän kuntoutumiselle. Tämä tarkoittaa sitä, että löytyy muitakin mahdollisuuksia (esim. toisenlaisia interventioiden kombinaatioita), jotka ovat riittäviä edellytyksiä tämän saman asiakasryhmän kuntoutumiselle. Eli on ehkä mahdollista löytää vaihtoehtoisia kuntoutuspolkuja, jotka johtavat samaan lopputulokseen. Esimerkkinä välttämättömien ja riittävien edellytysten logiikan soveltamisesta sosiaalisiin ohjelmiin voidaan käyttää neulojenvaihto-ohjelmaa. Kysytään: onko neulojenvaihto-ohjelma vaikuttava tapa estää jotakin heroiiniriippuvaista esimerkiksi Pekkaa, saamasta HIV tartuntaa? Ehkä neulojenvaihto-ohjelma on Pekan tapauksessa vaikuttava. Pekalla on ja hänen ympäristöönsä kuuluu ominaisuuksia, jotka yhdessä neulojenvaihto-ohjelman kanssa muodostavat HIV tartunnan estävän kausaalisen ryppään (mekanismien ja kontekstien yhdistelmä). Tässä tapauksessa mekanismien ja kontekstien yhdistelmä on riittävä edellytys sille, että HIV ei tartu. Voisi ajatella, että Pekka on älykäs ja hänellä on kykyä itsekontrolliin. Paikallinen kulttuuri hyväksyy neulojenvaihto-ohjelman eikä neuloja vaihtavia narkomaaneja leimata millään tavalla jne.. (Mark & al. 2000, 252) Neulojenvaihto-ohjelma toimii silloin, kun vallitsee tietynlainen mekanismien ja kontekstien yhdistelmä. Jos nämä mekanismit ja kontekstit korvautuisivat osaksi toisenlaisilla mekanismeilla ja konteksteilla, saattaisi käydä niin, että ohjelma ei tuottaisi toivottuja vaikutuksia. Ohjelma voi olla tehokas Pekan tapauksessa mutta ei jollekin toiselle. Jonkin toisen heroinistin kohdalla saattaisi toimia aivan toisenlainen mekanismien ja kontekstien yhdistelmä, josta neulojenvaihto-ohjelma puuttuu kokonaan. Voidaan ajatella, että joissakin tilanteissa ohjelma tuottaa suurella toden-
12 8 näköisyydellä haluttuja vaikutuksia ja jossakin toisessa tilanteessa ohjelman vaikuttavuus ei ole kovin suuri. Tämä kaikki riippuu siitä, millaisista elementeistä mekanismit ja kontekstit muodostuvat. Kausaalisuus on luonteeltaan todennäköistä ja monien edellytysten säätelemää. (emt., 252) Markin, Henryn ja Julnesin (2000, 253) mukaan tieto syistä (kausaalisuudesta) on aina epävarmaa siitä syystä, että tutkijat eivät useimmiten tiedä eivätkä tunne kausaalisen ryppään koko sisältöä tai eivät tiedä kaikkia mahdollisia kausaalisia kombinaatioita, jotka saattaisivat olla relevantteja sosiaalisen ohjelman (esim. palveluohjaus) onnistumisen kannalta. Realistisen arvioinnin lähtökohta on se, että on parempi tietää joitakin elementtejä toimivasta mekanismien ja kontekstien yhdistelmästä kuin ei mitään. Ajan kuluessa on mahdollista oppia tuntemaan uusia elementtejä ja edellytyksiä sille, että ohjelma toimisi hyvin. 2.5 TUTKIMUSMENETELMÄT JA -AINEISTOT Arviointikysymyksiin haetaan vastauksia sekä määrällisten että laadullisten tutkimusmenetelmien avulla. Myös ennen ja jälkeen -asetelmien hyödyntäminen on pyritty ottamaan huomioon niiltä osin kuin se on ollut mahdollista. Menetelminä on käytetty palveluohjauksen toimeenpanon kulun kvalitatiivista dokumentointia, palveluohjaajan toimintaa kuvaavia määrällisiä mittareita sekä muiden ohjelman toimintojen ja asiakkaan saamien palvelujen kuvaamista (asiakastietojärjestelmästä on saatavissa asiakaskohtaiset tiedot mm. käytetyistä laitoshoitovuorokausista). Lähtökohdat työnseurantalomakkeen (liite 3) käytölle löytyvät palveluohjauskokeiluja käsitelleistä arviointitutkimuksista (ks. esim. Graham ja Bircmore 1989). Asiakkaiden lähtötilanteen perusteellinen kartoitus on tehty Europasi - lomakkeella ( liite 9). Europasi -lomaketta käytettiin projektissa paitsi tiedon keruun välineenä myös työkaluna esimerkiksi huumeriippuvuuden arvioinnissa. Alun perin oli tavoitteena, että toistamalla joitakin Europasi lomakkeeseen sisältyviä kysymyksiä projektin loppuvaiheessa saadaan suhteellisen hyvät tiedot projektin tuloksista. Näin ei voinut kuitenkaan menetellä, koska palveluohjausmallin kehittäminen jatkuu vielä erillisenä sosiaalityön kehittämis- ja arviointihankkeena. Tähän jatkohakkeeseen kuuluu vaikuttavuus- ja tulostietojen tarkka dokumentointi. Jos Europasi lomakkeen kyselyjä olisi toistettu, asiakkaita olisi jouduttu vaivaamaan samaan aihepiiriin liittyvillä päällekkäisillä kyselyillä. Loppuarviointia varten tehdyissä haastatteluissa asiakkailta ja joidenkin asiakkaiden tapauksessa sosiaalityöntekijöiltä on kysytty, miten asiakkaan tilanne on muuttunut palveluohjausprosessin aikana. Asiakkaiden lopputilanteiden arviot on tehty ajanjaksolla lokakuu 2002 huhtikuu 2003.
13 9 Suurin osa lopputilanteiden arvioinneista on tehty keväällä Liitteessä 6 ovat kysymykset, jotka ovat toimineet runkona asiakkaiden ja työntekijöiden haastattelulle. Haastattelujen lisäksi asiakkaiden tilanteissa ja hyvinvoinnissa tapahtuneista muutoksista on saatu tietoja myös asiakastietojärjestelmäaineistosta ja toimistokokouksien tuottamasta materiaalista. Haastattelut onnistuttiin saamaan kahdeksalta asiakkaalta. Tavoitteena oli haastatella useampia asiakkaita, mutta juuri sellaisia, joista oli muutenkin kertynyt vähiten tietoa, oli vaikea saada haastateltaviksi. Haastattelut nauhoitettiin ja pyrittiin purkamaan kirjoitettuun muotoon sanatarkasti. Mitään litteraatiomerkkejä ei katsottu tarpeelliseksi käyttää. Kaikkia sosiaalityöntekijöitä, joiden asiakkaat olivat mukana palveluohjausprojektin loppuarvioinnissa, haastateltiin. Sosiaalityöntekijöiden haastattelut suoritettiin puhelimitse. Haastatteluja ei nauhoitettu. Kaksi sosiaalityöntekijää antoi vastauksensa kirjallisena. Haastateltavia sosiaalityöntekijöitä oli yhteensä 16. Sosiaalipalvelutoimistoissa pidetyissä kokouksissa keskusteltiin palveluohjaukseen liittyvistä asioista, ja jokaisen käynnin yhteydessä käytiin läpi toimiston palveluohjaustapaukset. Keskusteluista tehtiin muistiinpanot. Sosiaalipalvelutoimistokäyntejä tehtiin yhteensä 23. Kaikista eri lähteistä saatava aineisto on yhdistetty tietojenkeruulomakkeelle (liite 4). Muuttujista Muuttujien luotettavuudesta voi sanoa sen verran, että varsinaisia tuloksia mittaavat muuttujat perustuvat enemmän objektiivisiin tosiasioihin kuin ns. prosessituloksiin ja mekanismeihin sisältyvät motivaatio -muuttujat. Yhtenä syynä tähän on se, että esimerkiksi asiakkaan, joka on mennyt kuntoutushoitoon, voidaan katsoa juuri tällä perusteella olevan motivoitunut käyttämään erilaisia tarjolla olevia palveluja. Tällaisia päättelyketjuja on vaikea kokonaan välttää. Tästä syystä mm. asiakkaiden motivointia ja sitoutumista kuvaavien mittareiden pitäisi olla eksaktimpia kuin kyllä ei -muuttuja on (ks. liite 4 ja liite 5). Palveluohjaajina toimivilla sosiaalityöntekijöillä oli kyllä täytettävänä asiakkaiden muutosvaihetta koskeva seurantalomake, mutta tätä lomaketta täytettiin niin vähän, että saatuja tietoja ei voinut hyödyntää (liite 5). Tästä joidenkin muuttujien välisestä mahdollisesta sidonnaisuudesta saattaa aiheutua mm. se, että näiden sidoksissa olevien muuttujien välille syntyy näennäisriippuvuutta. Riippuvuussuhteen tarkastelusta Muuttujien välisiä riippuvuussuhteita tarkastellaan korrelaatiokertoimien (Spearmannin järjestyskorrelaatio), ristiintaulukoinnin ja luokittelutaulukkojen avulla. Luokittelutaulukoissa asiakkaat jaetaan tiettyjen kriteerien mukaan eri ryhmiin ja katsotaan millaisia arvoja nämä eri ryhmät saavat
14 10 muiden muuttujien suhteen. On muistettava, että tapausten pienen lukumäärän vuoksi nämä analyysit antavat tuloksiksi ensisijaisesti hypoteeseja, joiden paikkansapitävyyttä voidaan uusien tutkimusten avulla testata. Tosin monien johtopäätösten kohdalla voidaan puhua voimakkaista signaaleista : muitakin tietolähteitä (mm. asiakkaiden ja työntekijöiden haastattelut, toimistokokoukset, atj -aineisto jne.) kuin tilastollisia analyyseja hyödyntämällä on todennäköistä, että tulokseksi saadaan myös suhteellisen varmaa tietoa. On muistettava myös muut korrelaatioanalyysien rajoitukset. Tapausten pieni lukumäärä ei anna mahdollisuuksia esim. multikolineaarisuuteen liittyvien ongelmien analysointiin ja ratkaisemiseen. Tosin aineiston ja tapausten perusteellinen tunteminen auttaa jossain määrin välttämään selittävien tekijöiden keskinäiseen riippuvuuteen liittyviä ongelmia. Myöskään kahden muuttujan ristiintaulukoinneissa ei saada juurikaan tilastollisesti merkitseviä tuloksia, eivätkä testien edellytykset yleensä täyty. 3 PALVELUOHJAUKSESSA MUKANA OLEVAT ASIAKKAAT Palveluohjausprojektiin on osallistunut yhteensä 37 asiakasta. Tämä tarkoittaa, että asiakkuus on alkanut ennen vuoden 2002 loppua. Tässä kuvausosiossa ovat mukana vielä kaikki 37 asiakasta. Myöhemmissä tarkasteluissa on mukana 33 asiakasta. Tämä johtuu siitä, että 4 asiakasta luopui palveluohjausprojektista, koska sosiaalityöntekijä ei enää halunnut olla mukana projektissa. Asiakkuus on jatkunut palveluohjaustyyppisenä, mutta projektin ulkopuolella. Näiden asiakkaiden tilanteissa tapahtuneita muutoksia ei enää arvioida loppuarvioinneissa. 1 Loppuarviointiajankohtaan mennessä (sosiaalityöntekijän tai asiakkaan haastattelu) alle puolen vuoden asiakkuuksia oli seitsemän. Nämä asiakkaat eivät ole mukana, kun arvioidaan varsinaisia tuloksia eli asiakkaan elämäntilanteessa, sosiaalisissa olosuhteissa, hyvinvoinnissa, ongelmissa jne. tapahtuvia muutoksia. Keskeyttäneitä asiakkaita oli kahdeksan. Ne keskeyttäneet, joiden asiakkuus on kestänyt yli puoli vuotta ovat mukana varsinaisten tulosten arvioinnissa niiden tietojen osalta, mitä heistä on saatavissa. Yhteensä asiakkaan elämäntilannetta, hyvinvointia jne. kuvaavien tulosten arvioinnissa on mukana 26 asiakasta. Myös vuoden 2003 aikana on tullut koko ajan uusia asiakkaita, joiden kanssa työskennellään palveluohjausmallin mukaan. Nämä asiakkaat eivät ole enää mukana arvioinneissa. Tapausten pienen lukumäärän vuoksi asiakaskuvauksia ei voi pitää edustavina suhteessa kaikkiin potentiaalisiin 1 Tässä on syytä korostaa, että nämä 4 asiakasta eivät ole ohjelman keskeyttäneitä asiakkaita. Syynä näiden asiakkaiden pois jättämiseen on se, että yksi sosiaalipalvelutoimistoista käytännössä luopui projektista. Näiden asiakkaiden kohdalla ei ole kysymys siitä, että ns. huonot asiakkaat tippuvat matkan varrella vähitellen pois ja lopullisten tulosten sekä vaikuttavuuden arviointiin jää jäljelle vain valikoitu joukko asiakkaita.
15 11 palveluohjausasiakkaisiin. Tapausten pieni lukumäärä vaikutti myös siihen, että tässä asiakaskuvausosiossa suurinta osaa tiedoista tarkastellaan suorina jakaumina. Joitakin muuttujia katsottiin kuitenkin järkeväksi luokitella asiakkaan sukupuolen mukaan. Kuvaukset koskevat sitä ajankohtaa, jolloin asiakkuus alkoi. Suurin osa tiedoista on saatu Europasi lomakkeelta (ks. liite 9). Lomake täytettiin asiakkuuden alussa. Kaikista asiakkaista lomaketta ei ole täytetty, joten tietoja puuttuu. Kun kaikista asiakkaista on tiedot saatavissa, tapausten lukumäärä on 37. Jonkin verran asiakkaita kuvaavia tietoja on saatu myös muista lähteistä. Sukupuoli, ikä, siviilisääty, asuminen, työ ja koulutus Taulukko 1 Asiakkaat sukupuolen ja iän mukaan ikä Yhteensä sukupuoli nainen lukumäärä % 7,7% 61,5% 7,7% 23,1%,0% 100,0% mies lukumäärä % i 4,2% 45,8% 20,8% 20,8% 8,3% 100,0% Yhteensä lukumäärä % 5,4% 51,4% 16,2% 21,6% 5,4% 100,0% Naisten osuus asiakkaista oli 35 % ja miesten osuus 65 %. N. puolet asiakkaista kuului ikäryhmään vuotiaat. Siviilisääty oli näillä asiakkailla häilyvä asia. On joskus vaikea sanoa oliko, henkilö avoliitossa, oliko hänellä parisuhde vai oliko hänen tilanteensa joku muu. Avioliitossa ei ollut yhtään asiakasta. Useita vuosia kestäneitä parisuhteita oli kolme. Avoliitossa asiakkaista oli 23 % ja naimattomia 71 % (liitetaulukko 1). Palveluohjausasiakkuuden alkuvaiheessa vailla vakituista asuntoa oli 2 asiakasta ja muu asumismuoto oli 35 asiakkaalla. Asiakkuuden alussa toimeentulotuen saajia oli asiakkaista 85 % (n= 33). Muu tulon lähde tai laittomasti rahaa oli saanut 12 % asiakkaista. Vain yksi asiakas oli saanut työttömyyskorvausta (liitetaulukko 2). Kolmen viime vuoden pääasiallisen työtilanteen mukaan työttöminä tai työmarkkinoiden ulkopuolella oli asiakkaista 66 % ja kokopäivätyössä 14 % (n=29). Asiakkaista 14 % oli opiskellut (liitetaulukko 50). Peruskoulun oli käynyt 50 % ja keskeyttänyt 8 % (2) asiakkaista (n= 26). Ylioppilaita asiakkaita oli 12 % (3) ja ammattikoulun käyneitä tai muu koulutuksen saaneita n.31 % (liitetaulukko 51). Päihteiden käyttö ja päihteisiin liittyvät ongelmat
16 12 Asiakkaista 79 % oli aloittanut alkoholin käytön 14 -vuotiaina tai sitä nuorempina (n = 24, liitetaulukko 3). Huumeiden käytön oli 15 ikävuoteen mennessä aloittanut 69 % asiakkaista (n=26). Vain yhdellä asiakkaalla aloitusikä oli yli 18 vuotta (liitetaulukko 4). Suurimmalla osalla asiakkaista aloitushuumeena oli kannabis. Injektiota käytti 81 % (25) asiakkaista (n= 31). Asiakkaista 74 % (26) oli käyttänyt viittä tai useampaa eri huumetta 19 ikävuoteen mennessä (n=35). Viisi asiakasta (14 %) oli käyttänyt vain yhtä huumetta (liitetaulukko 5). Asiakkaista 57 % oli aloittanut injektion käytön 18 -vuotiaana tai sitä nuorempana (n= 23). asiakkaista 74 % oli aloittanut injektion käytön 25 ikävuoteen mennessä (liitetaulukko 6). Perhe- ja ihmissuhteet Niistä asiakkaista, joista tiedot on saatavissa, 20 % (4) vietti suurimman osan vapaa-ajasta perheen tai ystävien kanssa, joilla ei ollut päihdeongelmaa (n = 20). Asiakkaista 75 % vietti suurimman osan ajastaan perheen tai ystävien kanssa, joilla oli päihdeongelma. Yksi asiakkaista vietti suurimman osan vapaa-ajastaan yksin. Asiakkaista 30 % oli viimeisten 30 vrk:n aikana huolestunut huomattavasti tai erittäin paljon perheongelmista (n = 20). Asiakkaita, jotka eivät olleet lainkaan huolestuneita perheongelmista, oli 35 %. Ihmissuhdeongelmista oli huolestunut huomattavasti tai erittäin paljon 20 % asiakkaista (n= 20). Asiakkaista 55 % ei ollut lainkaan huolestunut ihmissuhdeongelmista. (liitetaulukot 7 ja 8). Psyykkinen terveys Taulukko 2 Psyykkinen terveys Psyykkisten ongelmien luonne asiakkaiden lukumäärä Kaksoisdiagnoosi tai vakavia ongelmia Ongelmia todettu % Kumulatiivinen prosentti 12 41,4 41, ,4 82,8 Ei todettu 5 17,2 100,0 Yht ,0 Psyykkisten ongelmien jakaminen kolmeen luokkaan perustuu ensisijaisesti Europasi lomakkeesta saatuihin tietoihin. Lisäksi joidenkin asiakkaiden kohdalla on ollut tiedossa kaksoisdiagnoosi, vaikka Europasi lomaketta ei ole täytettykään. (ks. myös liite 4, muuttuja 57)
17 13 Asiakkaita, joilla oli psyykkisiä ongelmia, oli 83 % (taulukko 2). Asiakkaista 17 % oli sellaisia, joilla psyykkisiä ongelmia ei ainakaan todettu olevan. Rikokset Taulukko 3 Rikoshistoria Rikollisuuden luonne asiakkaiden lukumäärä % Kumulatiivinen prosentti Rankka 10 33,3 33,3 Rikoksia 15 50,0 83,3 tehty Ei todettu 5 16,7 100,0 Yht ,0 Tiedot asiakkaiden rikoshistorian luokittelemiseksi kolmeen luokkaan saatiin ensisijaisesti Euorpasi lomakkeesta. Rikoshistoria on luokiteltu rankaksi, jos rikoksina ovat olleet esimerkiksi ryöstöt ja väkivaltarikokset. Luokkaan rikoksia tehty kuuluvat muun muassa varkaudet. (ks. myös liite 4, muuttuja 56) Rankan rikoshistorian omasi 33 % asiakkaista. Asiakkaista 83 %:lla oli rikollinen menneisyys. Noin 17 % asiakkaista ei ollut tehnyt rikoksia. Yhteenveto kontekstitiedoista Asiakkaiden tilanteita kuvaavat kontekstitiedot osoittavat, että huumeiden käyttö ei ole mikään yksittäinen ongelma, vaan kysymys on moniulotteisesta ongelmavyyhdistä. Kysymys on moniongelmaisista asiakkaista, joilla on huumeriippuvuuden lisäksi ongelmina mm. rikollisuus, psyykkiset ongelmat, köyhyys ja työttömyys. Kysymys on myös asiakkaista, jotka ovat osaksi järjestäytyneen yhteiskunnan ulkopuolella. Suuri osa asiakkaista on ollut auttamisjärjestelmän ulkopuolella tai marginaalissa. Tällaisten asiakkaiden kanssa jo luottamuksen rakentaminen saattaa olla hidas prosessi ja hoitoon kiinnittyminen iso asia. Monien tutkimusten mukaan usein saattaa kestää vuosia, ennen kuin hoidon ja kuntoutuksen tulokset alkavat kunnolla näkyä.
18 14 4 INTERVENTIOT Interventiot ovat toimenpiteitä, toimintoja ja menetelmiä, joita sosiaalityöntekijät käyttävät asiakastyössä sekä muut sosiaali- ja terveyspalvelut, joita asiakkaat käyttävät palveluprosessin aikana. Palveluohjauksessa tarkastelunäkökulma on koko päihdehuoltojärjestelmä. Esimerkiksi kun tarkastellaan vaikuttavuutta ei lähdetä pelkästään siitä, mikä on palveluohjaajan tai palveluohjaajana toimivan sosiaalityöntekijän vaikuttavuus vaan pyritään arvioimaan sitä, mitä asiakas hyötyy koko palvelujärjestelmästä. Interventioiden tarkastelussa on mukana 33 asiakastapausta. 4.1 SOSIAALITYÖNTEKIJÖIDEN INTERVENTIOT Sosiaalityöntekijöiden interventioiden tarkastelussa tavoitteena oli selvittää sitä, miten hyvin toiminnassa on saavutettu palveluohjauksen kriteerit. Tarkastelujen perusteella muodostettiin yksi sosiaalityöntekijöiden interventioita kuvaava muuttuja (sosiaalityöntekijän aktiivisuus), jota käytetään interventioita edustavana selittävänä muuttujana, kun arvioidaan, millaisia tuloksia projektissa on saavutettu ja miksi. Yhden interventioita edustavan muuttujan valinnan perustelu on se, että tällaisessa tutkimuksessa ja tutkimusasetelmassa työmenetelmä, jonka vaikuttavuutta selvitetään, on palveluohjaus kokonaisuudessaan. Yksittäisten interventioiden vaikutuksista ja merkityksestä on vaikea saada minkäänlaista luotettavaa tietoa. Syynä on mm. se, että palveluohjaus on prosessina hyvin moniulotteinen ja monipolvinen sekä paljon erilaisia toimintoja ja interventioita sisältävä tapahtuma. Lisäksi erilaiset toiminnot ja interventiot saattavat aikajanalla sijoittua hyvinkin pitkien ajanjaksojen päähän toisistaan. Yksilöllisessä palveluohjauksessa ei voida myöskään olettaa, että pelkästään yksittäinen interventio vaikuttaisi ratkaisevasti asiakkaan tilanteeseen. Kysymys on pitkän ajan kuluessa tapahtuvista vaikutuksista erilaisten interventioiden ja tulosten summasta sekä myös samojen interventioiden toistosta. Voidaan olettaa, että interventioiden kokonaisuus saa aikaan positiivisen muutoksen asiakkaan tilanteessa. Interventioita onkin tärkeä tarkastella kokonaisuutena ja prosessina. Lopputuloksen kannalta yksittäisillä interventioilla saattaa kuitenkin olla suuri merkitys siinä mielessä, että ne voivat olla välttämättömiä edellytyksiä tuloksen saavuttamiselle. Se, minkälainen interventioiden rypäs ja prosessi on pitkän ajan kuluessa riittävä edellytys toivottujen tulosten aikaansaamiseksi, on riippuvainen kontekstitekijöistä. Eri asiakkailla on erilaisia kontekstitekijöitä, ja tästä syystä muutosten aikaansaamiseksi tarvitaan erilaisia interventiokokonaisuuksia ja prosesseja. Palveluohjauksen alkuvaiheen arvioinnin keskiössä oli se, miten palveluohjauksen piiriin otettujen asiakkaiden kanssa toimittiin suhteessa palve-
19 15 luohjauksen ideaan (Korteniemi 2002). Idean toteutumisen kriteereinä käytettiin sellaisia palveluohjausmalliin kuuluvia toimintoja ja interventioita, joiden oletettiin olevan kaikkein keskeisimpiä palveluohjauksen toteuttamisessa (liite 2). Palveluohjausprosessin alkuvaiheessa tärkeimmiksi asioiksi osoittautuivat: - asiakkaiden hoito- ja palvelutarpeiden selvittäminen - hoitopaikan ja muiden palveluiden järjestäminen asiakkaille tiiviissä yhteistyössä asiakkaiden ja palvelujen tuottajien kanssa - yhteistyön kehittäminen päihdehuollon laitos- ja asumispalveluyksiköiden kanssa sekä verkostojen rakentaminen - palveluohjaajan henkilökohtainen tuki asiakkaalle ja - motivoivien haastattelujen tekeminen sekä yhteyksien selvittäminen asiakkaan elämäntapojen, päihteiden käytön ja asiakkaan kokemien ongelmien välillä. Kaikkein keskeisintä palveluohjausidean toteutumisen kannalta oli kuitenkin se, että suurin osa sosiaalityöntekijöistä oli ottanut täyden koordinaatiovastuun palveluohjausasiakkaista. Ydinasia palveluohjaajan työpanoksessa on se, että yksi ihminen kantaa kokonaisvastuun asiakkaan prosessista. Vaikka esimerkiksi erilaisissa verkostoissa ihmiset vaihtuvat, on tärkeää, että jollakin (palveluohjaaja) on aina tiedossa asiakkaan kokonaistilanne. Yksi peruslähtökohta kaikissa palveluohjausmalleissa on se, että asiakkaille pyritään antamaan oikeat palvelut ja resurssit eli juuri sellaiset palvelut, jotka parhaiten vastaavat asiakkaiden tarpeisiin. Palveluohjaukseen kuuluu myös sekä asiakkaan tilanteen että käytettyjen palvelujen jatkuva seuranta, arviointi ja tutkiminen. Säännöllisellä seuranannalla varmistetaan, että palvelut toimivat ja asiakas hyötyy niistä, ja jos näin ei tapahdu, palvelujen käyttöä mietitään uudelleen. Kun tässä projektin loppuarvioinnissa selvitettiin sitä, miten hyvin sosiaalityöntekijöiden toiminnassa ja heidän toteuttamissaan interventioissa toteutuivat palveluohjauksen idea ja toimintamalli, lähtökohtana olivat samat kriteerit kuin alkuarvioinnissa. Tämä palveluohjauksen idean toteutumisen aste oli perustana sosiaalityöntekijöiden interventioita kuvaavan asiakaskohtaisen muuttujan (sosiaalityöntekijän aktiivisuus) rakentamiselle. Aktiivisuusmittarin niin kuin muidenkin mittareiden rakentamisessa otettiin huomioon koko se aika, jonka asiakas oli ollut palveluohjauksessa. Samoin kuin alkuarvioinnissa interventioiden ja palveluohjauksen idean toteutumisen arviointi perustui sekä määrällisiin että laadullisiin tarkasteluihin. Määrällisen tarkastelun perustana olivat seurantalomake (liite 3) ja asiakastietojärjestelmästä saatu aineisto. Laadullisen aineiston muodostivat asiakkaiden ja sosiaalityöntekijöiden haastattelut sekä toimistokokouksista ja myös asiakastietojärjestelmästä saadut tiedot.
20 16 Sosiaalityöntekijän aktiivisuus -muuttujalle annettiin kolme arvoa: aktiivisuus on pieni, keskinkertainen tai suuri. Sosiaalityöntekijän aktiivisuus oli suuri 16, keskinkertainen 13 ja pieni 4 asiakkaan kohdalla (taulukko 4). Taulukko 4 Sosiaalityöntekijän asiakaskohtainen aktiivisuus palveluohjauksen toteuttamisessa Sosiaalityöntekijän aktiivisuus Asiakkaiden lukumäärä % Kumulatiivinen prosentti Pieni 4 12,1 12,1 Keskinkertainen 13 39,4 51,5 Suuri 16 48,5 100,0 Yhteensä ,0 Kun sosiaalityöntekijän asiakaskohtainen aktiivisuus on merkitty pieneksi, sosiaalityöntekijä ei ole kyseisen asiakkaan kanssa toteuttanut paljonkaan niitä asioita, jotka kuuluvat palveluohjuksen ideaan. Myös asiakkaan tapaamisia on ollut vähän ja muu yhteydenpito asiakkaisiin on ollut pientä verrattuna asiakastapauksiin, joissa sosiaalityöntekijän aktiivisuus on merkitty keskinkertaiseksi tai suureksi. Kun sosiaalityöntekijän aktiivisuus on merkitty keskinkertaiseksi, kyseisen asiakkaan kanssa on toteutettu joitakin palveluohjaukseen kuuluvia toimintoja, mutta joitakin palveluohjauksen idean näkökulmasta tärkeitä asioita on jätetty toteuttamatta. Myös erilaisia asiakkaiden tapaamiseen liittyviä suoritteita on kertynyt jonkin verran vähemmän kuin asiakastapauksissa, joissa sosiaalityöntekijän aktiivisuus on merkitty suureksi. Sosiaalityöntekijän aktiivisuusmittarin rakentamisessa ei ole hyödynnetty tietoja asiakastyöhön käytetystä työajasta. Sosiaalityön aktiivisuuden ja työajan välinen korrelaatio on korkea (.77). Käytettyä työaikaa ei ole yhdenkään asiakkaan kohdalla merkitty koko palveluohjausajalle, ja työaikatiedot on saatu vain 18 asiakkaasta. Korkea korrelaatio kuitenkin osoittaa, että aktiivisuusmittari on myös käytettyjen työpanosten funktio. Seurantalomakkeella (liite 3) kerättyjä tietoja toimintojen ja interventioiden toteutumisen asteesta käytettiin yhtenä osiona muuttujan sosiaalityöntekijän aktiivisuus rakentamisessa. Seuraavassa tarkastellaan joidenkin toimintojen ja interventioiden toteutumisastetta. Koska kaikki sosiaalityöntekijät eivät ole näitä lomakkeita täyttäneet, tietoja puuttuu. Väliarviointiraportissa (Korteniemi 2002) toimintojen ja interventioiden toteutumista sekä sosiaalityön prosessia on tarkasteltu perusteellisemmin ja myös aikajanalla. Tapauksista 73 % (24) oli sellaisia, joissa sosiaalityöntekijä ja asiakas olivat yhdessä asettaneet tavoitteet. Viiden asiakkaan kanssa tavoitteita ei ollut asetettu ja neljän asiakkaan tiedot puuttuivat. Palvelusuunnitelma oli
Helsingin kaupungin sosiaalivirasto. Tutkimuksia 2003:2 Yksilökohtainen palveluohjaus Työntekijöiden palveluohjausmalli kovien huumausaineiden käyttäjille Yhteistyötahojen fokusryhmähaastattelut Veli-Matti
Petri Peitola Arvioinnin soveltuvuus sosiaalityössä Tapauksena realistinen arviointi huumeongelmaisen yksilökohtaisessa palveluohjauksessa 4/2005 Julkaisua saatavissa pdf-tiedostona osoitteesta: www.stakes.fi/finsoc/julkaisut/sarjat